لوقا 6
6-نجی باب
سَبَّت گونی بارادا گورّونگ
مَتّیٰ 12:1-14؛ مَرقُس 2:23—3:6
1بیر سَبَّت گونی عیسی بوغدایلیغینگ آراسیندان گِچیپ باریاردی. اُنونگ شَگیرتلِری بوغدای باشلارینی یُلوپ، اِلِّریندَه اُورادیپ ایییَردیلِر. 2فَریسیلِرینگ کَبیری اُلاردان: «نَمه اوچین سَبَّت گونی قاداغان اِدیلِن زادی اِدیَرسینگیز؟» دیییپ سُرادی. 3- عیسی اُلارا: «داوود بیلِن یانینداقیلار آچ قالانلاریندا، سیز داوودینگ نَمه اِدِندیگینی آصلا اُقیمادینگیزمی؟ 4اُل خودایینگ اُیونه گیریپ، کاهینلاردان باشغالارا قاداغان اِدیلِن هُدور چُرِکلِرینی آلیپ اییدی و یانینداقیلارا هِم بِردی» دییدی. 5عیسی اُلارا یِنه-ده: «اینسان اُغلی حتّیٰ سَبَّت گونونینگ-ده حُکومداریدیر» دییدی.
6باشغا بیر سَبَّت گونی عیسی کِنیسه باریپ، خالقا اُورِتمَگه دوردی. اُل یِرده ساغ اِلی قوران بیر آدام باردی. 7دین عُلَمالار بیلِن فَریسیلِر عیسانی عاییپلاماقچی بُلدولار: سَبَّت گونی مِریض شِفا بِرِرمیکَه دیییپ، اُنی گُزلِدیلِر. 8عیسی اُلارینگ فیکرلِرینی بیلیپ، اِلی قوران آداما: «یِرینگدِن تور-دا، اُرتا چیق» دییدی. اُل هِم یِریندِن توروپ، اُرتادا دوردی. 9سُنگرا عیسی اُلاردان: «سیزه بیر سُراغیم بار: شِریغاتدا سَبَّت گونی یاغشیلیق اِتمِک دُغرومی یا-دا یامانلیق؟ بیرینینگ جانینی نِجات بِرمِک دُغرومی یا-دا اُلدورمِک؟» دیییپ سُرادی. 10عیسی تُوِرِگیندَکیلِرینگ هِمّهسینه گُز گِزدیریپ چیقدی-دا، یانگقی آداما: «اِلینگی اوزات!» دییدی. اُل هِم اِلینی اوزاتدی شو واقتدا، اِلی دِرِّو شِفا تاپدی. 11اُلار بُلسا قاهار-غاضابا مینیپ، عیسانی نَمه اِتمِلیدیگی بارادا اُز آرالاریندا ماصلاحاتلاشماغا باشلادیلار.
عیسی اُن ایکی شَگیردینی سایلایار
مَتّیٰ 10:1-4؛ مَرقُس 3:13-19
12شُل گونلِرده عیسی دُغا اِتمِک اوچین داغا چیقدی و تامام گیجَهنی خودایا دُغا اِدیپ گِچیردی. 13گون دُغاندا، شَگیرتلِرینی یانینا چاغیردی. اُلاردان اُن ایکی سانیسینی سایلاپ، اُلاری رِسولّیغا بِلِّدی. اُلار شولاردیر: 14شمعون (عیسی اُنگا پِطرُس لاقابینی بِردی)، اُنونگ دُغانی آندرِیاس، یعقوب، یوحنا، فیلیپُس، بارتولما، 15مَتّیٰ، توما، حَلفینینگ اُغلی یعقوب، قایراتلی شمعون، 16یعقوبینگ اُغلی یهودا و عیسی خایینلیق اِدیَن یهودا اِسخریوطی.
17عیسی اُزونینگ اُن ایکی شَگیردی بیلِن داغدان آشاق دوشوپ، بیر تِکیز یِرده دوردی. اُل یِرده اُنونگ باشغا-دا اِنچِمه شَگیرتلِری اویشوپ، تامام یهودیهدِن، اورشلیمدِن، صور بیلِن صیدونینگ کِناردِریاسیندان سانسیز آداملار گِلیپدی. 18اُلار عیسانی دینگلِمَگه و مِرِضلِریندِن شِفا تاپماغا گِلیپدیلِر. آرخو-جینلاردان خُرلوق چِکیَنلِر-ده شِفا تاپیاردیلار. 19هِمّه آداملار عیسی اِل دِگیرجِک بُلیاردیلار، سِبَبی اُندان چیقیان گویچ اُلارینگ هِمّهسینه شِفا بِریَردی.
خوشواقتلار و خوشواقتسیزلار
مَتّیٰ 5:1-12
20سُنگرا عیسی شَگیرتلِرینه ناظارینی تیکیپ، شِیله دییدی:
«اِی، قاریپلار، خوشواقتسینگیز،
چونکی خودایینگ پاتیشاهلیغی سیزینگکیدیر!
21اِی، شو واقت آچلیق چِکیَنلِر، خوشواقتسینگیز،
چونکی دُیارسینگیز.
شو واقت آغلایانلار، خوشواقتسینگیز،
چونکی شاتلیقدان گولِرسینگیز.
22اینسان اُغلی سِبَپلی آداملار سیزدِن ییگرِنیپ، آرالاریندان کُوان واقتی، سیزه سِووپ، آدینگیزی قارالان واقتی خوشواقتسینگیز! 23شُل گون شاتلانینگ، بِگِنچدِن بُکونگ، سِبَبی آسماندا آلجاق سیلاغینگیز اولودیر. اُلارینگ آتا-بابالاری-دا پیغامبارلارا شِیله اِدِندیرلِر.
24اِمّا وای حالینگیزا، اِی، بایلار!
چونکی سیز اِییَم تِسِلّینگیزی آلانسینگیز.
25وای حالینگیزا، اِی، شو واقت دُقلار!
چونکی سیز آچلیق چِکِرسینگیز.
وای حالینگیزا، اِی، شو واقت گولیَنلِر!
چونکی سیز یاس توتوپ آغلارسینگیز.
26هِمّه آداملار سیزی تعریفلان ماحالی وای حالینگیزا!
چونکی آتا-بابالاری-دا یالان پیغامبارلارا شِیله اِتدیلِر.
دوشمانلارینگیزی سُیونگ
مَتّیٰ 5:38-48؛ 7:12
27«اِمّا، اِی، مِنی دینگلِیَنلِر، سیزه شِیله دیییَرین: دوشمانلارینگیزی سُیونگ، اُزونگیزدِن ییگرِنیَنلِره یاغشیلیق اِدینگ. 28اُزونگیزه قارغایانلار اوچین یاغشیلیق دیلَنگ، اُزونگیزی اینجیدیانلار اوچین خودایا دُغا اِدینگ. 29بیر یانگاغینگا اورانا بِیلِکی یانگاغینگی-دا توت. دُنونگی آلاندان کُینِگینگی هِم قایغیرما. 30دیلَنه — بِر، اُزونگدِن بیر زات آلاندان ایزینا سُراما. 31آداملار اُزونگیزه نَمه اِتمِگینی ایسلِیَن بُلسانگیز، سیز-ده اُلارا شُنی اِدینگ. 32سیز اُزونگیزی سُییَنلِری سُییَن بُلسانگیز، مونونگ بیلِن نَمه حُرمات قازانیارسینگیز؟ گونَهکَرلَر-ده اُزلِرینی سُییَنلِری، سُییَرلِر آخیرین. 33سیز اُزونگیزه یاغشیلیق اِدیَنلِره یاغشیلیق اِدیَن بُلسانگیز، مونونگ بیلِن نَمه حُرمات قازانیارسینگیز؟ گونَهکَرلِر-ده شِیله اِدیَندیرلِر. 34ایزینا آلماق طاماعسی بیلِن قارض بِریَن بُلسانگیز، مونونگ بیلِن نَمه حُرماتا میناسیپسینگیز؟ گونَهکَرلِر-ده بِریپ ایزینا آلماق نییِتی بیلِن گونَهکَرلِره قارض بِریَندیرلِر. 35دوشمانلارینگیزی سُیونگ، یاغشیلیق اِدینگ، ایزینا آلماسیز قارض بِرینگ. شُندا سیزینگ سیلاغینگیز اولی بُلوپ، بِییک خودایینگ اُغولّاری بُلارسینگیز، سِبَبی اُل قادر بیلمِزلِره-ده، تِلِکهلِره-ده مَهیرلیدیر. 36آسمانداقی آتانگیزینگ رِحملی بُلشی یالی، سیز-ده رِحملی بُلونگ.
باشغالاری گونَهکَرلِمَنگ
مَتّیٰ 7:1-5
37«باشغالاری گونَهکَرلِمَنگ، شُندا سیز هِم گونَهکَرلِنمِرسینگیز. هیچ کیمی گونَهکَرلِمَنگ، اُندا سیزه-ده گونَه یاپیلماز. باغیشلانگ، سیز-ده باغیشلانارسینگیز. 38بِرینگ، سیزه-ده بِریلِر. دُس-دُلی دُلدوریلیپ، آغزینا چِنلی اِدیلیپ، قوجاغینگیزی دُلوپ-داشیان اُلچِگ بیلِن دُلدوریلیپ بِریلِر. هایسی اُلچِگ بیلِن اُلچِسِنگیز، سیزی-ده شُل اُلچِگ بیلِن اُلچِرلِر.»
39عیسی اُلارا بیر میثال هِم آیدیپ بِردی: «کُر کُری ایدَپ بیلِرمی؟ ایکیسی هِم چوقورا قاچمازمی؟ 40شَگیرت اُز موغالّیمیندان یُقاری دَلدیر، اِمّا کَمیلِّشِنسُنگ، هِر کِس اُز موغالّیمی یالی بُلار.
41«نَمه اوچین سِن دُغانینگ گُزوندَکی چُپی گُریَرسینگ-ده، اُز گُزونگدَکی آغاجی سایغارمایارسینگ؟ 42نَدیپ سِن اُز گُزونگدَکی آغاجی گُرمَن، دُغانینگا: ”دُغان! گِل، گُزونگدَکی چُپی چیقارایین“ دییجِک؟ اِی، ایکییوزلی! اَوَّل اُز گُزونگدَکی آغاجی چیقار. شُندا دُغانینگ گُزوندَکی چُپی چیقارماغی قاوی سایغارارسینگ.
باغ و اُنونگ میوهسی
مَتّیٰ 7:16-20، 24-27؛ 12:33-35
43«قاوی باغینگ تِلِکه میوه بِرمِیشی یالی، تِلِکه باغ-دا قاوی میوه بِرمِز. 44باغ اُز میوهسیندِن تانیلیاندیر. سِبَبی تیکِنلی بیتیاندان اینجیر، یانداقدان-دا اوزوم ییغیلیان دَلدیر. 45یاغشی آدام یورِگینینگ یاغشیلیق خازیناسیندان یاغشی زاتلاری چیقاریاندیر. یامان آدام یورِگینینگ یامانلیق خازیناسیندان بیدِرِک زاتلاری چیقاریاندیر. اینسانینگ دیلی یورِگیندِن جُشانینی سُزلِیَندیر.
ایکی اُی
مَتّیٰ 7:24-27
46«نَمه اوچین مانگا: ”یا آقام! یا آقام!“ دیییپ-ده، آیدانلاریمی اِتمِیَرسینگیز؟ 47مِنینگ یانیما گِلیَن، سُزلِریمی اِشیدیپ، اُلاری بِرجای اِدیَن آدامینگ کیمه مِنگزِیَندیگینی سیزه بِیان اِدِیین: 48اُل اُی سالماق اوچین یِری چونگّور قازیپ، اُنونگ پایاسینی قایانینگ اوستونده توتان آداما مِنگزِیَر. سیل گِلِنده، آرنا جُشوپ، بو اُیه اورولسا-دا، اُنی سارسدیریپ بیلمِز، سِبَبی اُل قاوی سالنیپدی. 49اِمّا مِنینگ سُزلِریمی اِشیدیپ-ده، بِرجای اِتمِدیک کیشی چَگَهنینگ اوستونده بینیاتسیز اُی سالان آدام یالیدیر. آرنا جُشوپ، اُل اُیه اوران واقتیندا، اُی ییقیلار. اُنونگ دارغایشی-دا قُرقونچ بُلار.»
urd_Arab kas_Arab azb_Arab knc_Arab azb_Arab azb_Arab azb_Arab knc_Arab azb_Arab azb_Arab azb_Arab knc_Arab azb_Arab urd_Arab azb_Arab kas_Arab azb_Arab pes_Arab azb_Arab azb_Arab pes_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab knc_Arab azb_Arab azb_Arab knc_Arab azb_Arab azb_Arab azb_Arab prs_Arab knc_Arab azb_Arab azb_Arab knc_Arab azb_Arab